അവധി ദിവസങ്ങളിലെ ഭൂമി തരംമാറ്റം തടയും തൃക്കാക്കര: തുടര്ച്ചയായ പൊതു അവധി ദിവസങ്ങളില് ഭൂമി തരം മാറ്റം പോലുള്ള ക്രമക്കേടുകള് തടയാന് ശക്തമായ നടപടികള് സ്വീകരിച്ചു ജില്ലാ ഭരണകൂടം. ജില്ലയിലെ എല്ലാ പ്രദേശങ്ങളിലും കര്ശന നിരീക്ഷണം നടത്തുന്നത്തിനായി താലൂക് തലത്തില് സ്ക്വാഡുകളെ നിയോഗിച്ചു. ക്രമക്കേടുകള് യഥാ സമയം കണ്ടെത്തി തടയുന്നതിനും തുടര് നടപടി സ്വീകരിക്കുന്നതിനും സ്ക്വാഡിന് അധികാരമുണ്ട്.അനധികൃത മണ്ണ്, മണല്, പാറ ഖനനം, നിലം നികത്തല്, അനധികൃത നിര്മ്മാണപ്രവര്ത്തനം എന്നിവ നിരീക്ഷിക്കാനും തുടര് നടപടികള് സ്വീകരിക്കാനുമാണ് സ്ക്വാഡിനെ ചുമതലപ്പെടുത്തിയിട്ടുള്ളത്. ക്രമക്കേടുകള് ശ്രദ്ധയില് പെട്ടാല് യഥാസമയം അറിയിക്കുന്നതിനായി ജില്ലാ തലത്തിലും താലൂക് തലത്തിലും കണ്ട്രോള് റൂമുകളും ഈ ദിവസങ്ങളില് പ്രവര്ത്തിക്കും.